《齐天乐 辽后妆楼》
清代·陈维崧

洗妆楼下伤情路，西风又吹人到。一绺山鬟，半梳苔发，想像新兴闹扫。

塔铃声悄。说不尽当年，月明花晓。人在天边，轴帘遥闪茜钗小。

如今顿成往事，回心深院里，也长秋草。上苑云房，官家水殿，惯是萧娘易老。

红颜懊恼。与建业萧家，一般残照。惹甚閒愁，且归斟翠醥。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。